ரத்னா (ஐ ஈ டி - 1411) (நெல்)

ரத்னா (ஐ ஈ டி - 1411) (Ratna (IET-1411) என்பது; 1974 - 1978 ஆம் ஆண்டுவாக்கில் அறிமுகப்படுத்தப்பட்ட, மத்தியகால நெல் வகையாகும். 130 - 135 நாட்களில் அறுவடைக்கு வரக்கூடிய இந்த நெல் இரகம், டி கே எம் - 6 (TKM-6)  என்ற நெல் இரகத்தையும், ஐ ஆர் - 8 (IR-8) எனும் நெல் இரகத்தையும் இணைத்து உருவாக்கப்பட்ட நெல் வகையாகும். புன்செய் எனப்படும் மானாவாரி மற்றும் மேட்டுநிலப்  பகுதிகளில் நன்கு வளரக்கூடிய, இது ஒரு எக்டேருக்கு சுமார் 4500 - 5000 கிலோ (45-50 Q/ha) மகசூல் தரவல்லது. நேரடி விதைப்புக்கு ஏற்ற இரகமான இது, 85 - 90 சென்டிமீட்டர் (85-90 cm) உயரம் வளரும் குள்ளப் பயிராகும். மேலும், மத்தியப் பிரதேசம், உத்தரப் பிரதேச, தாராய் பிராந்தியம், மற்றும் பிகார், அசாம், ஒரிசா, மேற்கு வங்காளம், மற்றும் தமிழ்நாடு போன்ற மாநிலங்களில் பெருமளவில் பயிரிடப்படுகின்றது.

சான்றுகள் 

நெல் வகைகள்
இந்தியாவில் வேளாண்மை